《四茔为林侍御贵实赋 其三 凤山北陇》
明代·程敏政

有山莆之野，势如凤孤鶱。山背得佳处，林姥开新墦。

姥昔无恙得，儿方居宪垣。当其委化日，儿正归乡园。

慈孝两无憾，哀荣一何言。人胜境逾胜，岁岁来分膰。

青松与丹荔，蓊郁迷高原。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。